অ্যানড্রয়েড (অপারেটিং সিস্টেম)
অ্যানড্রয়েড পাওয়া যেত ওপেন সোর্স লাইসেন্সের আওতায় ২১শে অক্টোবর ২০০৮ সাল পযর্ন্ত। এরপর গুগল তাদের পুরো সোর্স কোড ছাড়ে এপ্যাচি লাইসেন্সের আওতায় । গুগল তাদের প্রকাশিত কোডগুলোকে উন্মুক্ত করে সবার দেখার এবং মন্তব্য করার সুযোগ দেয়। যদিও সফওয়্যারটি উন্মুক্ত, তবুও মোবাইল প্রস্ততকারকরা অ্যানড্রয়েড ব্যবহার করতে পারবে না কারণ গুগলের ট্রেডমার্ক করা অপারেটিং সিস্টেমের কপি গুগল সার্টিফিকেট প্রদান করার আগ পযর্ন্ত কেউ ব্যবহার করতে পারবে না। শুধুমাত্র মূল অ্যানড্রয়েডই ওপেন সোর্স, প্রকাশিত বা ব্যবহৃত সমস্ত অ্যানড্রয়েডই প্রোপ্রিয়েটি সফটওয়্যারের সাথে লঞ্চ হয়। যেমন- প্রস্তুতকারকদের গুগল মোবাইল সার্ভিস গুগল থেকে কিনে নিতে হয়।
অ্যান্ডি রুবিন
অ্যান্ডি রুবিন () ডেঞ্জার ইন. এবং অ্যানড্রয়েড ইন. এর সহ-প্রতিষ্ঠাতা এবং সাবেক প্রধান নির্বাহী কর্মকর্তা। বর্তমানে তিনি গুগলের মোবাইল এবং ডিজিটাল কনটেন্ট বিভাগের সিনিয়র ভাইস প্রেসিডেন্ট হিসাবে আছেন যেখানে তিনি অ্যান্ড্রয়েড এবং ওপেন সোর্স অপারেটিং সিস্টেমের ডেভেলপমেন্ট কাজ করেন। তার আবিস্কারের জন্য তার নামে চারটি পেটেন্ট আছে। অ্যানড্রয়েড সফটওয়্যারটি তৈরির ধারণা কম্পিউটার প্রকৌশলী অ্যান্ডি রুবিনের, তাই তাকে অ্যানড্রয়েডের সহ-উদ্ভাবক বলা হয়।